ยาแพนโทพราโซลมีรูปแบบการจัดจำหน่ายอย่างไร
a.  ยาผง
b.  ยาเม็ดและยาฉีด
c.  ยาเม็ดและยาทา
d.  ยาทา
คำตอบคือ b.  

เนื่องจาก :
ยาแพนโทพราโซลมีรูปแบบการจัดจำหน่าย เช่น 
-  ยาเม็ด ขนาด 20 และ 40 มิลลิกรัมเม็ด 
-  ยาฉีด ที่เป็นลักษณะยาผงขนาด 40 มิลลิกรัม ใช้ผสมสารละลายน้ำเกลือในปริมาณตามระบุในเอกสารกำกับยาฉลากยา 

ยาแพนโทพราโซลมีขนาดรับประทานอย่างไร : ยาแพนโทพราโซลมีขนาดรับประทาน เช่น 
ก. สำหรับโรคกรดไหลย้อน GERD เช่น ผู้ใหญ่ รับประทาน 20 - 40 มิลลิกรัมวันละ1ครั้งในช่วงเช้าเป็นเวลา 4 สัปดาห์ หากจำเป็น แพทย์อาจขยายเวลารับประทานเป็น 8 สัปดาห์ 
ข. สำหรับแผลในกระเพาะอาหาร เช่น ผู้ใหญ่ รับประทาน 40 มิลลิกรัมวันละ1ครั้งในช่วงเช้าเป็นเวลา 2 - 4 สัปดาห์ 
ค. สำหรับแผลในลำไส้เล็กส่วนต้น เช่น ผู้ใหญ่ รับประทาน 40 มิลลิกรัมวันละ1ครั้งในช่วงเช้าเป็นเวลา 4 - 8 สัปดาห์ 
ง. สำหรับแผลในทางเดินอาหารและมีการติดเชื้อ H.pylori ร่วมด้วย เช่น 
ผู้ใหญ่ รับประทาน 40 มิลลิกรัมวันละ 2 ครั้ง เช้า - เย็น ร่วมกับยา Clarithromycin 500 มิลลิกรัม Amoxicillin 1 กรัม เช้า–เย็น หรือ Clarithromycin 500 มิลลิกรัม Metronidazole 400 มิลลิกรัม เช้า - เย็น 
จ. สำหรับป้องกันแผลในทางเดินอาหารเนื่องจากการรับประทานยากลุ่มเอ็นเสด NSAIDs เช่น ผู้ใหญ่ รับประทาน 20 มิลลิกรัมวันละ1ครั้ง 
ฉ. สำหรับกลุ่มอาการจาก Zollinger - Ellison syndrome เช่น 
-  ผู้ใหญ่ รับประทาน 80 มิลลิกรัมวัน โดยแบ่งรับประทาน ถ้าจำเป็นสามารถปรับขนาดรับ ประทาน โดยแพทย์เป็นผู้ปรับ เป็น 240 มิลลิกรัมวัน 
-  อนึ่ง การรับประทานยานี้ที่มากกว่า 80 มิลลิกรัมวัน ควรแบ่งรับประทานเป็น 2 ครั้ง สามารถรับประทานยาแพนโทพราโซล ก่อน หรือ พร้อม อาหารก็ได้ 
-  หากเป็นชนิดที่ค่อยๆ ปลดปล่อยตัวยาที่เรียกว่า Controlled - release ควรรับประทานในช่วงท้องว่างหรือรับประทานก่อนอาหาร 1 ชั่วโมง การรับประทาน ให้กลืนยานี้พร้อมน้ำเปล่าที่พอเพียง ห้ามเคี้ยวยาโดยเด็ดขาด 
-  ยาฉีด จะใช้ในผู้ป่วยที่ไม่สามารถให้ยาทางปากได้ เช่น ผู้ป่วยที่กำลังมีเลือดออกจากแผลในกระเพาะอาหารหรือลำไส้ 
-  เด็ก ขนาดยาและระยะเวลาในการใช้ยานี้ในเด็ก จะขึ้นกับอายุและน้ำหนักตัวของเด็ก
12.อายุรศาสตร์ (อายุรศาสตร์) - Internal Medicine,17.เภสัชวิทยา Pharmacology